มีอะไรกับแฟนบ่อยค่ะ หลั่งใน แต่กินยาคุมค่ะ ประจำเดือนมาล่าสุดวันที่8-10 แล้วมาอีกวันที่21อีกวันนึงค่ะ วันต่อมาปวดท้องเกร็งใต้สะดือ มีสิทธ์มีน้องมั้ยคะ
สวัสดีค่ะหากรับประทานยาคุมกำเนิดสม่ำเสมออย่างถูกต้องและมีประจำเดือนมา แสดงว่ามีการหลุดลอกของผนังมดลูกเนื่องจากไม่มีการฝังตัวของตัวอ่อนค่ะ อย่างไรก็ตามการมีประจำเดือนผิดปกติ อาจจะเกิดจากการรรับประทานยาคุมกำเนิดได้ค่ะ นอกจากนี้การมีเลือดประจำเดือน ไม่สม่ำเสมอ กระปิดกระปอย ยังสามารถเกิดได้จากสาเหตุอื่นๆ ค่ะ เช่น ระดับฮอร์โมน การหยุดรับประทานยาคุมกำเนิดหรือรับประทานไม่ถูกต้อง เนื้องอกมดลูก เป็นต้นหากอาการไม่ดีขึ้นแนะนำให้มาปรึกษาสูตินรีแพทย์นะคะ เพื่อตรวจประเมินว่าเกิดจากสาเหตุใด อาจจะต้องปรับชนิดหรือวิธีการรับประทานยาคุมกำเนิดค่ะ นอกจากนี้อาจจะต้องตรวจหาสาเหตุอื่นๆ เพิ่มเติมหากอาการไม่ดีขึ้นค่ะ